Berggruen-museo

Berggruen-museo on Berliinin Charlottenburgissa toimiva modernin taiteen museo. Museon pohjana on berliiniläissyntyisen, Yhdysvalloissa ja Ranskassa vaikuttaneen taidekauppias ja keräilijä Heinz Berggruenin yksityinen kokoelma. Museo perustettiin vuonna 1996 Charlottenburgin linnaa vastapäätä sijaitsevaan Friedrich August Stülerin suunnittelemaan entiseen kuninkaallisen henkivartioston rakennukseen. Vuonna 2000 Berggruen myi museon kokoelmat Berliinin kaupungille symbolisella hinnalla, omien sanojensa mukaan sovinnon eleenä. Hänen kuoltuaan vuonna 2007 museota on johtanut hänen poikansa Nicolas Berggruen.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 192. Tandem Verlag (h. f. ullmann) 2009. Alkuteos Kunst & Architektur Berlin.

Berggruenin kokoelma käsittää 165 taideteosta, joukossa muun muassa Pablo Picasson, Paul Kleen, Henri Matissen ja Alberto Giacomettin töitä. Museo laajennettiin vuonna 2013 ulottumaan myös viereiseen rakennukseen, johon se on yhdistetty lasisella käytävällä.Museum Berggruen  Berliinin valtionmuseoiden sivut. Viitattu 26.9.2014. Berggruen-museota vastapäätä on puolestaan Stülerin suunnittelema identtinen vartiorakennus, jossa on nykyään esillä Scharf-Gerstenbergin taidekokoelma.

Lähteet

Aiheesta muualla

Berggruen-museo  Berliinin valtionmuseoiden sivut

Luokka:Berliinin museot
Luokka:Saksan taidemuseot